ברנקו איליץ'

ברנקו איליץ' (בסלובנית: Branko Ilič; נולד ב-6 בפברואר 1983) הוא כדורגלן עבר סלובני ששיחק בעמדת הבלם.

קריירה
איליץ' גדל במחלקת הנוער של אולימפיה ליובליאנה, וערך את הבכורה שלו בקבוצה הבוגרת בעונת  נגד קופר. באותה עונה זכה עם הקבוצה בגביע. איליץ' שוחרר מאולימפיה ליובליאנה בינואר 2005 בשל בעיות כספיות במועדון, ועזב לדומז'אלה, שם שיחק במשך שנתיים.

בינואר 2007 הושאל איליץ' לריאל בטיס והפך לסלובני הראשון שמשחק בליגה הספרדית. ההופעה הרשמית הראשונה שלו הייתה במשחק הדרבי נגד היריבה העירונית סביליה במסגרת רבע גמר גביע המלך הספרדי. ב-4 בינואר 2007 הוא שיחק לראשונה במסגרת הליגה הספרדית נגד אתלטיק בילבאו, ובישל שער בניצחון 1-2. לאחר חצי עונה במועדון, במהלכה שותף ב-13 משחקים, נרכש איליץ' על ידי ריאל בטיס תמורת 1.5 מיליון אירו. בעונת  שותף ב-18 משחקי ליגה, אך בעונת  לא קיבל הרבה הזדמנויות ושיחק רק בשלושה משחקים.

ב-6 בספטמבר 2009 הושאל איליץ' למועדון הכדורגל מוסקבה מליגת העל הרוסית. כשחזר לבטיס בינואר 2010, שוחרר איליץ' וחתם מיד בלוקומוטיב מוסקבה. בעונת  שיחק באנורתוסיס פמגוסטה מליגת העל הקפריסאית, תחת הדרכתו של רוני לוי.

ב-6 ביוני 2013 הגיע איליץ' לישראל, יחד עם חברו מאנורתוסיס, הבלם ההולנדי יורגן קולין, וחתם על חוזה לשנתיים בקבוצת הפועל תל אביב. ב-18 ביולי ערך את הופעת הבכורה שלו בקבוצה, כשפתח בהרכב בניצחון 1-4 על ברואה בבולגריה, במסגרת מוקדמות הליגה האירופית. ב-9 בדצמבר כבש בדקה ה-89 את שער הניצחון (1-2) מול מועדון ספורט אשדוד במסגרת המחזור ה-12 של ליגת העל, שהיה לשערו היחיד בהפועל תל אביב.

ב-10 ביולי 2014 חתם איליץ' בקבוצת פרטיזן בלגרד מליגת העל הסרבית. בעונתו הראשונה בקבוצה זכה עמה באליפות וכבש ארבעה שערי ליגה ב-27 הופעות.

ב-6 ביולי 2015 חתם איליץ' בקבוצת אסטנה מליגת העל הקזחית. ב-6 בינואר 2016 חתם בקבוצת אוראווה רד דיימונדס מליגת העל היפנית. בפברואר 2017 חזר לסלובניה וחתם באולימפיה ליובליאנה. ב-15 בינואר 2019 חתם בויילה בולדקלאב הדנית.

נבחרת סלובניה
איליץ' ערך את הבכורה שלו במדי נבחרת סלובניה ב-18 באוגוסט 2004, במשחק ידידות נגד נבחרת סרביה. איליץ' זומן לסגל נבחרתו למונדיאל 2010 בדרום אפריקה, אך לא זכה לשחק במהלך הטורניר. ב-27 במרץ 2015 הבקיע את שער הבכורה שלו בנבחרת, בניצחון 0-6 נגד  במסגרת מוקדמות יורו 2016.

תארים
אולימפיה ליובליאנה
הגביע הסלובני: 2002/2003

פרטיזן בלגרד
אליפות סרביה: 2014/2015

קישורים חיצוניים

 ברנקו איליץ' באתר נבחרת סלובניה

הערות שוליים

כדורגלנים סלובנים
בלמי כדורגל סלובנים
מגני כדורגל סלובנים
ליובליאנה: כדורגלנים
כדורגלני אולימפיה ליובליאנה
כדורגלני דומז'אלה
כדורגלני ריאל בטיס
כדורגלני מועדון הכדורגל מוסקבה
כדורגלני לוקומוטיב מוסקבה
כדורגלני אנורתוסיס פמגוסטה
כדורגלני הפועל תל אביב
כדורגלני פרטיזן בלגרד
כדורגלני אסטנה
כדורגלני אוראווה רד דיימונדס
כדורגלני ויילה בולקלוב
כדורגלני נבחרת סלובניה
כדורגלנים זרים בישראל
ספורטאים סלובנים בספרד
ספורטאים סלובנים ברוסיה
ספורטאים סלובנים בקפריסין
ספורטאים סלובנים בישראל
ספורטאים זרים בסרביה
ספורטאים זרים בקזחסטן
ספורטאים זרים ביפן
ספורטאים זרים בדנמרק
כדורגלני מונדיאל 2010
סלובנים שנולדו ב-1983